Mojave King

Mohavis Kingas (, g. ) – Naujosios Zelandijos krepšininkas.

2020 m. karjerą pradėjo Australijos krepšinio lygoje (NBL), kur vieną sezoną žaidė Kernso „Taipans“ ir Adelaidės „36ers“ komandose.

 Profesionali karjera 

 Kernso „Taipans“ (2020–2021 m.) 
2020 m. kovo 12 d., būdamas 17 metų, Kingas pasirašė sutartį su Australijos krepšinio lygos (NBL) ekipa Kernso „Taipans“, dalyvaudamas šios lygos „Next Stars“ programoje. Prisijungęs prie NBL, jis atsisakė kelių NCAA I diviziono programų, įskaitant Arizonos, Beiloro, Oregono ir Virdžinijos, pasiūlymų. 2020–2021 m. sezone krepšininkas vidutiniškai pelnė po 6,2 taško ir atkovojo po 2,4 kamuolio.

 Adelaidės „36ers“ (2021–2022 m.) 
2021 m. liepos 14 d. žaidėjas buvo perkeltas į Adelaidės „36ers“ komandą paskutiniams „Next Stars“ sutarties metams.

 Sautlando „Sharks“ (2022 m.) 
2022 m. balandžio 19 d. pasirašė sutartį su Naujosios Zelandijos lygos Sautlando „Sharks“ klubu.

 NBA G lygos „Ignite“ (2022–2023 m.) 
2022 m. rugsėjo 7 d. Kingas prisijungė prie NBA G lygos „Ignite“ komandos.

 Indianos „Mad Ants“ (2023–2024 m.) 
2023 m. NBA naujokų biržoje Los Andželo „Lakers“ pasirinko jį 47-uoju šaukimu, tačiau iškart išmainė į Indianos „Pacers“ ekipą. Po Sean Marks ir Steven Adams jis tapo tik trečiuoju Naujojoje Zelandijoje gimusiu žaidėju, pašauktu NBA naujokų biržoje. 2023 m. spalį Kingas prisijungė prie Indianos „Mad Ants“, „Pacers“ NBA G lygos filialo.

 Naujosios Zelandijos „Breakers“ (2024–2025 m.) 
2024 m. balandžio 18 d. krepšininkas pasirašė sutartį su Naujosios Zelandijos „Breakers“ 2024–2025 m. sezonui.
 Santursės „Cangrejeros“ (2025 m.) 
2025 m. kovo mėn. prisijungė prie Santursės „Cangrejeros“ ekipos, žaidžiančios Puerto Riko krepšinio lygoje. Balandžio mėn. paliko komandą, sužaidęs tik septynerias rungtynes.

 Taurangos „Whai“ (2025 m.) 
2025 m. gegužės 16 d. Kingas sudarė kontraktą su Naujosios Zelandijos krepšinio lygos Taurangos „Whai“ klubu likusiam 2025 m. sezonui. 2025 m. birželio 17 d. krepšininko šaukimo teisės perleistos iš Indianos „Pacers“ į Naujojo Orleano „Pelicans“ komandą.

 Kernso „Taipans“ (2025–dabar) 
2025 m. spalio 29 d. sugrįžo į Kernso „Taipans“.

 Išnašos 

 Nuorodos 
 Mojave King profilis „Basketball Reference“ 
 Mojave King profilis „NBL“ 

Kategorija:Naujosios Zelandijos krepšininkai